**0**

|  |
| --- |
| **SVETE MAŠE** **v Cerknici** |
| *NEDELJA* | *32. NEDELJA MED LETOM – ZAHVALNA* |
| ***8.*** ***NOVEMBER******2020*** |  | **– za Ano Modic****– za žive in rajne farane** **– za Franca Leskovec, obl.****– za ata Jožeta Mestek, obl.****– za pok. Gostiša in Mazi** |
| *PONEDEL.* |  |
| ***9.*** ***NOVEMBER******2020*** |  | **– za Ivanko Turšič****– za Jožeta in Ivano Stražišar in starše Martinčič****– za Francko Jamnik** |
| *TOREK* |  |
| ***10.*** ***NOVEMBER******2020*** |  | **– za Jožeta in vse pok. Udovič****– za Za Rezko Kranjc****– za Anico Radota Vipotnika** |
| *SREDA* |  |
| ***11.******NOVEMBER******2020*** |  | **– za pok. iz družine Kebe****– za Antona Jamnika****– za Stanislavo Turk, obl.** |
| *ČETRTEK* |  |
| ***12.******NOVEMBER******2020*** |  | **– za Alojzijo in Franca Medena****– za pok. Košir****– za Franca Stražišarja** |
| *PETEK* |  |
| ***13.******NOVEMBER******2020*** |  | **– za Ano in Jožeta Šusterja****– za Janeza Sveta****– za starše Frančiško in Janeza Lovko** |
| *SOBOTA* |  |
| ***14.*** ***NOVEMBER******2020*** |  | **– za Janeze Dovjaka, obl.****– za družino Rožanec (Brezje 10)****– po namenu** |
| *NEDELJA* | *33. NEDELJA MED LETOM*  |
| ***15.*** ***NOVEMBER******2020*** |  | **– za Dragota Jakopina****– za žive in rajne farane** **– za Alojzijo in Janeza Šparembleka****– za Kazimirja Gašperiča, obl.** |

|  |
| --- |
| **OZNANILA****ŽUPNIJE MARIJINEGA ROJSTVA - CERKNICA** |

32. NEDELJA MED LETOM – ZAHVALNA**, 8.11.2020**

**Po navodilih slovenske škofovske konference duhovniki obhajamo svete maše brez ljudstva. Duhovniki mašujemo po mašnih namenih za katere ste darovali.**

**Posamezno lahko prejmete obhajilo ob nedeljah ob 8.30, 9.00, 9.30, 10.00, 10.30, 11.00, 11.30 in zvečer. Med tednom po dogovoru spoved in obhajilo.**

**Danes ob 10h je sveta maša iz mariborske stolnice na TV SLO1 vodi mariborski nadškof Alojzij Cvikl.**

**Vsak večer zvoni zvon pri svetem Roku, naj nas spomini na molitev, da bi uspešno premagali virus in ostali zdravi.**

**Hvala vsem za darove »bero« bodisi v ozimnici ali v denarju. Bog vam povrni.**

**Molimo za naše zdravje in zdravje vseh ljudi in spoštujmo kar določajo državne institucije in slovenski škofje.**

**Škofijska Karitas Ljubljana vas vabi, da se pridružite akcija Stiska. S svojim darom boste pomagali socialno ogroženim družinam, posameznikom, starejšim, bolnim in brezdomcem. Zbrana sredstva bomo namenili: nakupu hrane za pakete, pomoč pri plačilu položnic za osnovne življenjske stroške. Dar lahko nakažete mesečno po 3,00 eur; štirikrat letno po 9,00 eur; dvakrat letno po 18,00 eur ali v letnem znesku 36,00 eur. V cerkvi zadaj na mizici med vrati so položnice in dopisnica.**

**ZAHVALA NADŠKOFA STANISLAVA ZORETA OB ZAHVALNI NEDELJI**

***Leto posebnih milosti***

*Ko ob letošnji zahvalni nedelji razmišljamo, za kaj naj bi se zahvalili Bogu in drug drugemu, smo skoraj v zadregi. Leto, ki je za nami, je bilo tako posebno, tako zelo drugačno od vseh drugih let, da večina v svojem življenju nečesa podobnega še ni doživela. To leto je zaznamoval virus, ki je naprej ustavil življenje v naši državi. Kdo bi si lani ob tem času predstavljal, da tudi v cerkvah ne bo bogoslužja z verniki, še manj pa, da bodo velikonočni prazniki potekali brez obredov velikega tedna, brez običajnega blagoslova jedil, brez vstajenjske procesije? Ničesar od tega praktično ni bilo – vsaj ne tako kakor druga leta. Za toliko doživetij smo bili prikrajšani, toliko izrazov naše vere in občestvenosti nam je bilo odvzetih.*

*Vseeno pa globoko čutim, da se vam moram zahvaliti. Tolikim ljudem, ki so v tem posebnem času pokazali, da so v resnici ljudje, tolikim kristjanom, ki so s svojimi dejanji pokazali, da je evangelij njihovo življenjsko vodilo.*

*Najprej se želim zahvaliti zdravstvenim delavcem, strokovnim službam, ministrstvom in vladi, ki je ob vsej negotovosti in neštetih vprašanjih na začetku pandemije pogumno in odločno sprejemala odločitve, da smo dobili dovolj zaščitnih sredstev in da nam je uspelo zaustaviti širjenje virusa.*

*Rad bi se zahvalil našim duhovnikom, ki so s poslušnostjo Svetemu Duhu in odprtostjo za njegovo delovanje odkrivali poti in načine, kako ostati z ljudmi, kako prihajati k njim in jim prinašati tolažbo, upanje in Božjo besedo. Njihovo ravnanje je pokazalo, da so v resnici pastirji občestva in ne zgolj menedžerji župnij. Dragi bratje duhovniki, zahvaljujem se vam za to pričevanje.*

*Hvaležen sem redovnim skupnostim, ki so v tem času pomnožile molitve za zdravstvene delavce, za bolnike, za tiste, ki jim strežejo, za znanstvenike in za vse, ki so bili kakor koli udeleženi v prizadevanju za obvladovanje te bolezni. Kakor ste vi pomnožili molitve, naj Bog pomnoži vaše poklice.*

*Zahvaljujem se vam, dragi bratje in sestre, ki ste v tem času odkrivali, kaj je v vašem življenju dragoceno. Mnogi ste odkrili, kako pomembna je družina, in to v vseh časih. Spoznavali ste lepoto skupne molitve, naučili ste se blagoslavljati sebe, svoje domove in tudi velikonočna jedila. Posebej sem vam hvaležen, da niste pozabili na svoje duhovnike. Mnogi so povedali, da ste jih poklicali, da ste na vrata župnišča obesili vrečko s hrano, da ste nakazali svoj denarni prispevek. Duhovniki so bolj živo začutili, da cenite njihovo navzočnost in delo med vami. Hvala vam za to.*

*Ne morem pozabiti delovanja Karitas v tem času. Svoje delovanje so prilagodili razmeram in skrbeli za pomoči potrebne. Posebej je razveseljivo, da je med prostovoljce prišlo 1500 mladih, ki so svoje mlade moči in sočutno srce izročili v službo bližnjega. Evangelij ni bil več zapisana, ampak je postal živeta beseda.*

*Gospod, ki vidi v srce, bo znal blagosloviti še vse tiste darove in sadove, ki so v tem času dozoreli v skritosti vaše ljubezni in vere. Sam pa v molitvi prosim dobrega Boga, naj blagoslovi vašo dobroto, naj vam da vsega, kar potrebujete, in naj vas ohranja zdrave, da boste mogli še naprej pričevati za njegovo ljubezen.*

*Msgr. Stanislav Zore OFM*

*Nadškof*